पाएं अपने शहर की ताज़ा ख़बरें और फ्री ई-पेपरडाउनलोड करें
कोराेना ने सबकुछ बदल दिया है। पहली बार दिवंगतों की आत्मशांति, मुक्ति और मोक्ष के लिए होने वाला कर्मकांड व गरुड़ पुराण भी ऑनलाइन किया जा रहा है। इसके दो कारण हैं, पहला संक्रमण का डर और दूसरा लॉकडाउन। उज्जैन में शिप्रा तट पर हर तरह के पूजन-पाठ पर पाबंदी है। ऐसे में देशभर से लोग कॉल कर सारी विधियां वीडियो कॉल पर करवा रहे हैं।
इन लोगों के सवा लाख महामृत्युंजय जाप की पूर्णाहुति होने पर ऑनलाइन दक्षिणा ली जा रही है। पं. अमर त्रिवेदी डब्बावाला ने बताया कि अप्रैल के पहले जहां प्रतिदिन एक या कभी एक भी फोन नहीं आते थे, अप्रैल माह से अब तक रोज 5 से 7 फोन कर्मकांड व महामृत्युंजय जाप के लिए आ रहे हैं। मार्च में जहां 19 फोन आए तो अप्रैल में लगभग 138 फोन आए।
इस तरह अप्रैल में करीब सात गुना
काम बढ़ गया है। ऑक्सीजन व वेंटिलेटर पर होने पर कई परिजन मरीज की पत्रिका वाट्सएप व ई-मेल कर स्वास्थ्य की जानकारी भी ले रहे हैं।
नासिक के साथ नर्मदा घाट पर भी करवा रहे कर्मकांड
पं. मीतेश पांडे ने बताया कि उज्जैन, नासिक के साथ ही नर्मदा के घाट पर भी कर्मकांड करवाया जा रहा है। उज्जैन से कसरावद पहुंचा तो यहां रोज ही 10-20 व्यक्ति कर्मकांड का पूछने आ रहे थे। उन्हें स्थानीय पंडितों से करवाने की सलाह पर उन्होंने कहा कि यहां के पंडित सभी व्यस्त चल रहे हैं। महामृत्युंजय के लिए भी पुणे, दिल्ली, मुंबई, गुजरात सहित इंदौर-भोपाल से लगभग रोज ही फोन आ रहे हैं। इसमें 4-5 गुना बढ़ोतरी हुई है।
घर में पाठ; दक्षिणा भी ऑनलाइन ले रहे
फिलहाल मंदिरों में पूजन, जाप आदि बंद हैं। इसके लिए कई ब्राह्मणों से उनके घर या उनके आसपास के छोटे मंदिरों में महामृत्युंजय जाप करवाया जा रहा है। पं. सुधीर पंड्या के मुताबिक मेरे सान्निध्य में जाप करने वाले पंडितों ने फिलहाल दक्षिणा भी बढ़ा दी, जो ऑनलाइन दी जा रही है। पूर्व में जहां एक हजार माला के 50 से 75 रुपए थे, वहीं अब 100 रुपए सेे हजार कर दिए हैं। पं. महेश अग्निहोत्री, पं. विपिन शर्मा, पं. घनश्याम शर्मा आदि का कहना है कि पंडितों के लिए भी महंगाई बढ़ी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva zho_Hant eng_Latn